open-index/open-wikipedia-markdown huggingface dataset:
Modular Audio Recognition Framework

**Modular Audio Recognition Framework** (MARF) er et dataprogram som prøver å forstå tale, lyd, tale, tekst og menneskelige språk I prosessering bruker MARF algoritmer som er skrevet i Java og arrangert i en modulært rammeverk som forsøker å legge til rette for nye algoritmer.

MARF kan opptre som et bibliotek i programmer eller bli brukt som en kilde til læring og utdannelse. Et par eksempler er programmer som er gitt for å vise hvordan det er mulig å bruke MARF. 

MARF ble utviklet av *The MARF Research and Development Group* som består av Serguei A. Mokhov, Stephen Sinclair, Ian Clement og Dimitrios Nicolacopoulos.
Harry Partch

**Harry Partch** (1901–1974) var en amerikansk avantgarde-komponist, musikkteoretikar og eksperimentell instrumentbygger. Han var en av de første til å jobbe systematisk med mikrotonal musikk. Partch komponerte for spesiallagede instrumenter, som han selv bygget. Harry Partch bygde opp egne finmaskede intonasjonssystemer basert på overtonerekken. Harry Partch bygget slagverkinstrumenter etter såkalt ”just intonation” på 1930-tallet. Musikken brukte en spesiell renstemming, en skala bestående av 43 intervaller.

## Partch Diamant
          7/4
       3/2   7/5
    5/4   6/5   7/6
 1/1   1/1   1/1   1/1
    8/5   5/3   12/7
       4/3   10/7
          8/7

## Bibliografi
* Blackburn, Philip (1998). *Harry Partch: Enclosure III*. Saint Paul: Innova. ISBN 096565690X.
* Gilmore, Bob (1998). *Harry Partch, A Biography,* New Haven: Yale University Press.
* Partch, Harry (1974). *Genesis of a Music*. New York: Da Capo Press. ISBN 030680106X.
* Partch, Harry (1991). *Bitter Music: Collected Journals, Essays, Introductions and Librettos,* Champaign: University of Illinois Press.

## Referanser


## Eksterne lenker
* 
* 
* 
* www.harrypartch.com
* Corporeal Meadows
* American Mavericks: Harry Partch's Instrumenten
Norgesmesterskapet på ski 2010

__TOC__
**Norgesmesterskapet på ski** ble arrangert 21.–24. januar 2010 av Stokke IL med langrennsøvelser i Storås i Stokke og hopp i Vikersund Hoppsenter. Del 2 av NM med lagsprint i fri teknikk for herrer og damer og 50 km klassisk fellesstart for herrer og 30 km klassisk fellesstart for damer ble arrangert av Tolga Idrettslag 26. – 28. mars 2010 på Sætersgård idrettsplass på Tolga.

## Skihopping
### Menn
#### Stor bakke, Granåsen (K123)

### Kvinner
#### Mellom bakke (K 61)

 

## Langrenn
### Kvinner
#### 10 km fri teknikk
 

#### Sprint klassisk
 

#### 15 km skiathlon
 

#### 3 x 5 km stafett

#### Lagsprint

#### 30 km klassisk, fellesstart
 

### Menn
#### 15 km fri teknikk
 

#### Sprint klassisk
 

#### 30 km skiathlon
 

#### 3 x 10 km stafett



**Dato:** 24. januar
**Sted:** Stokke 


#### Lagsprint

#### 50 km klassisk fellesstart
 

## Kombinert
### Menn

#### Normal (Gundersen)
 

#### Lagkonkurranse

## Kilder

* Arrangørens hjemmeside
* Hjemmeside for NM del 2 på Tolga (død lenke)
* Oversikt over mesterskapet hos FIS (engelsk)
* Resultater for Hopp liten bakke damer
Abel Kirui

**Abel Kirui** (født 4. juni 1982) er en langdistanseløper fra Kenya. Han ble verdensmester i maraton ved VM i friidrett 2009 med tiden 2.06,54, 22. august 2009 i Berlin. 

Han vant Wien Maraton i 2008 med ny løyperekord på 2.07,38. Hans personlige rekord (2.06,51) satte han 30. september 2007 under Berlin maraton, der han fikk sølv bak Haile Gebrselassie, som satte ny verdensrekord på maraton. Kirui løp 2007-sesongens sjette raskeste maraton i dette løpet. 

Han kom på tredjeplass på Rotterdam Maraton i 2009, med tiden 2.05,04 bak sine landsmenn Duncan Kibet og James Kwambai, som var den sjette raskeste maraton noen sinne. Han vant også Paderborn halvmaraton i 2007. 

Den 22. august 2009 vant han VM-gull foran landsmannen Emmanuel Mutai, ved VM i friidrett i Berlin, med ny verdensrekord på tiden 2.06,54.

## Referanser


## Eksterne lenker
* 
* Profil hos Marathoninfo
* Profil hos World Marathon Majors
Horgi opp

**Horgi opp** var et skirenn på Voss som ble arrangert hvert år i perioden 2007-2010 i et samarbeid mellom skiklubbene på Voss.

Initiativtaker til rennet var Kristen Skjeldal, inspirert både av den bratte avslutningsetappen i Tour de Ski og den nye motbakketrenden i Norge. Han vant selv det første rennet i 2007.

Løypa gikk fra Bavallen i bunnen av skisenteret *Voss Resort* og fulgte løypene opp til toppen av Horgaletten på 965 meters høyde. Totalt hadde løypa en høydeforskjell på 684 meter, men fordi løperne underveis også hadde nedkjøringer, var den totale stigningen på rundt 900 høydemeter. Løypa var 7,3 km lang, og hadde i de bratteste partiene en stigning på hele 25 %. Løpet gikk i fristil, og det var innlagt spurtpriser underveis. 

I tillegg til konkurranseklasser for herrer og damer var det også en mosjonsklasse. Det ble også arrangert en bedriftsstafett der løypa ble delt inn i 9 etapper. For aktive utøvere under 17 år ble det arrangert en såkalt *langrennscross*, som var et showrenn som gikk ved starten av Horgalettheisen.

Horgi opp 2011 ble avlyst etter at man ikke lyktes med å sette sammen en god organisasjonskomité for det årets arrangement. I 2011 ble Horgi opp nedlagt for godt.

## Vinnere

 Forkortet løype

## Eksterne lenker
* 
* Langrenn.com: Horgi opp avlyses (pressemelding, 7. februar 2011)
Inge Dekker

**Inge Dekker** (født 1985 i Assen, Drenthe) er en nederlandsk svømmer som under Sommer-OL 2008, i Beijing, var med på å vinne gullmedalje på 4x100&nbsp;m frisvømming stafett for Nederland. Hun har også en bronsemedalje fra Sommer-OL 2004, i Athen, i samme øvelse. Dekker har også vunnet fire gullmedaljer og tre bronsemedaljer i kortbane- og langbane-VM. Den siste gullmedaljen vant hun under langbane-VM 2009 i Roma. I tillegg har Dekker ni gullmedaljer, ni sølvmedaljer og to bronsemedaljer fra kortbane- og langbane-EM.

## Personlige rekorder

## Referanser


## Eksterne lenker
*
John Daley

**John Lawrence Daley** (født 26. august 1909, død 7. februar 1963) var en amerikansk bokser som deltok i De olympiske leker i 1928 i Amsterdam.

Daley vant en olympisk sølvmedalje i boksing under OL i 1928 i Amsterdam. Han kom på andreplass i vektklassen bantamvekt (53,5&nbsp;kg) bak italienske Vittorio Tamagnini.

Daley vant de tre innledende kampene på poeng, han beseiret Ingvald Bjerke fra Norge, Osvaldo Sánchez Martínez fra Chile og Harry Isaacs fra Sør-Afrika på vei til finalen. Finalen tapte han til Vittorio Tamagnini fra Italia på poeng.

Det var 18 boksere fra 18 nasjoner som stilte i den nest letteste vektklassen, som ble avviklet i perioden 7. til 11. august 1928.

## OL-medaljer
* 1928  Amsterdam -  **Sølv** boksing, bantamvekt

## Referanser


## Eksterne lenker
*
Kambar-Ata-1

**Kambar-Ata-1** (også skrevet **Kambarata-1**) er en demning og et vannkraftverk som skal bygges i elva Naryn, sentralt i Kirgisistan. Demningen vil ved ferdigstilling bli en av verdens største steinfylte demninger. Den vil ha en høyde på 256 meter og damkrona vil være 579,3 meter lang. Vannkraftverket som bygges ved demningen vil ha en installert elektrisk effekt på  Årlig kraftproduksjon vil være på  og det nyttbare magasinet vil være på 2,87 milliarder m³ vann. 

Planleggingen av prosjektet begynte allerede i Sovjet-tiden. Forberedende arbeid på damstedet startet i 1986, men stanset opp etter Sovjetunionens kollaps i 1991. Prosjektet har siden vært utsatt gjentatte ganger. I januar 2023 ble energiministrene fra Kirgisistan, Kasakhstan og Usbekistan enige om en avtale for byggingen av kraftverket. Forberedende arbeider er per 2024 i gang, og byggestart på selve demningen er planlagt til 2025.

## Referanser




## Eksterne lenker
* Verdens største demninger
Karun 1-demningen

**Karun 1-demningen**, også kalt *Shahid Abbaspour-demningen*, er en demning med et vannkraftverk i den trange og fjellpregede elva Karun i provinsen Khūzestān i det sørvestre Iran. Den ble ferdig for produksjon i 1976, men ble liggende i krigssonen for krigen mellom Iran og Irak fra 1980. Installert vannkrafteffekt er 2&nbsp;000 MW, fordelt på 8 turbiner. Bruttoeffekten er 2&nbsp;100 MW.

Demningen er en 200 meter høy og 380 m lang betong-buedam.  . Demningen har et volum på 1,23 millioner m³, mens vassdraget kan romme 2,9 milliarder m³ vann.

## Referanser


## Eksterne lenker
Kampene i Nord-Spania

**Kampene i Nord-Spania** under den spanske borgerkrigen resulterte i at nasjonalist-Spania erobret området, og slik sikret seg havner, krigsviktig industri og ikke minst frigjorde styrker til kampene i det øvrige Spania.

## Bakgrunn

Det republikk-kontrollerte området langs den nordlige kysten av Biscayabukten var isolert fra det øvrige 
republikkontrollerte området etter den nasjonalistiske erobringen av grensebyen Irún og deretter San Sebastián i september 1936 under Guipúzcoafelttoget. De republikanske forsvarerne svært begrensede forsyningsmuligheter, både på grunn av isolasjonen fra den resterende republikken, og etter at havnene ble blokkert av nasjonalistiske fartøyer, med støtte fra tyske fartøyer, blant dem «Admiral Graf Spee». 

Da Francisco Franco etter fire mislykkede forsøk på å innta hovedstaden, måtte erkjenne at Madrid ikke ville falle, ble det viktig å sikre seg kontroll over industrien i nord, ikke minst som betaling for den tyske militære hjelpen, men også for å unngå en langvarig tofrontskrig.

## Styrkene
De nasjonalistiske styrkene besto av fire karlistiske brigader og en divisjon med spanske infanterister, ledet av italienske offiserer og støtte av Fiat-Ansaldo CV-33 lette stridsvogner. I tillegg fikk de flystøtte av den tyske Legion Condor, noe som viste seg svært viktig i dette fjellandskapet.

Republikken fikk støtte av de nye baskiske, ene og alene da republikken var den eneste parten som garanterte baskerne selvstyre. Republikkens lover for baskisk selvstyre hadde trådt i kraft året i forveien. De baskiske militære hadde imidlertid ingen interesse av å kjempe utenfor Baskerland. De øvrige republikanske styrkene besto hovedsakelig av milits fra CNT, UGT og kommunistene.

## Kampene

Kampene ble innledet med et ultimatum fra Emilio Mola at dersom han ikke mottok en umiddelbar kapitulasjon, ville hele regionen ble bombet, og kampene ble innledet med omfattende bombeangrep på de baskiske byene Elorrio og Durango (henholdsvis 40 og 30 km øst for Bilbao) byer uten noen militær verdi.

Til tross for krangling og rivaliseringer mellom de italienske, tyske og spanske aktørene på nasjonalistsiden, ble kaoset enda støtte på republikksiden, med treghet, manglende oversikt, forvirring, byråkratiske holdninger og defaitisme.

Kampene besto av en rekke slag om de ulike byene, hvor slaget om Bilbao våren 1937 førte til nasjonalistisk erobring av hele det baskiske området, bombingen av Guernica 26. april, og slaget om Santander 14. august til 1. september 1937 som førte til nasjonalistisk kontroll over hele Cantabria. Salget om El Mazuco 6. – 22. september sikret kontroll over Asturias og med erobringen av Gijón hadde Den andre spanske republikk mistet sitt siste støttepunkt i nord, og området var erobret av nasjonalistene, med sterk støtte fra det italienske Corpo Truppe Volontarie og flystøtte fra det tyske Legion Condor.
VM i friidrett 2009 – Høydehopp kvinner

Øvelsen **[[Høydehopp|Høydehopp damer]]** ved **[[VM i friidrett 2009]]** ble avholdt på Olympiastadion i Berlin den 18. og 20. august.

Stine Kufaas representerte Norge og kvalifiserte seg ikke til finalen. 

## Medaljevinnere

## Rekorder

## Kvalifikasjonskrav

## Program

## Resultater
### Kvalifisering
Kvalifisering: Utøvere som klarte direktekvalifiseringkravet på 1,95 m og ellers utøvere med de beste resultatene slik at 12 utøvere kvalifisetre seg til finalen.

}  || B ||align=left| Bui Thi Nhung ||align=left|  ||xxx || || ||  || ||**** ||align=left|Ikke noe resultat  
|}

### Finale

## Eksterne lenker
* Høydehoppresultater. IAAF. Besøkt 18. august 2009.
Miljøbyen Gamle Oslo

**Miljøbyen Gamle Oslo** var et samarbeidsprosjekt mellom staten og bydel Gamle Oslo for å bedre levekårene i et av landets tyngst belastede områder: bydel Gamle Oslo. Programmet ble startet i 1993 og nedlagt fra og med 1. januar 2001.

Miljøbyen utga blant annet: 
* *Vandring i Gamlebyen av Morten Krogstad og Erik Schia*. (utgitt i samarbeid med Riksantikvaren), Oslo 1993. 
* *Kulturminnekart for Gamle Oslo* (utgitt i samarbeid med Byantikvaren i Oslo), august 1999.
* *Å snu en utvikling. Mål og muligheter i Miljøbyen Gamle Oslo*, Oslo, 1995
* *Miljøby – Bærekraftig byutvikling i Gamle Oslo – strategier og tiltak*, Oslo, 2000.

## Litteratur om Miljøbyen
* Miljøvernepartementet: *Hovedrapport, Miljøbyen Gamle Oslo*, Oslo 2000
Boball

**Boball** (finsk *pesäpallo*) er en finsk baseball-lignende ballidrett utviklet av Lauri Pihkala i Finland ca. 1920. Den blir ofte referert til som Finlands nasjonalsport. I boball bruker man en stor gummiball, kølle og hanske. På hvert lag er det ni spillere.

## Eksterne lenker
* Pesapallo.net
Marleen Veldhuis

**Magdalena Johanna Maria («Marleen») Veldhuis** (født 29. juli 1979 i Borne, Overijssel) er en nederlandsk svømmer som under Sommer-OL 2008 i Beijing var med på å vinne gullmedalje på 4x100&nbsp;m frisvømming-stafett for Nederland. Hun har også en bronsemedalje fra Sommer-OL 2004 i Athen på samme øvelse. Veldhuis har i tillegg syv gullmedaljer, tre sølvmedaljer og fem bronsemedaljer fra kortbane- og langbane-VM, samt 20 gullmedaljer, syv sølvmedaljer og syv bronsemedaljer fra kortbane- og langbane-EM.

## Personlige rekorder

## Se også
* Verdensrekorder i svømming
* Olympiske rekorder i svømming
* Europeiske rekorder i svømming
* Verdensrekordhistorikk på 50 m fri
* Europarekordhistorikk på 50 m fri

## Referanser


## Eksterne lenker
*
Gråten

**Gråten** er et tettbygd strøk som hører til Gimsøy lokalutvalgsområde i Skien kommune. Gråten ligger sør for sentrum, på vestsida av Skienselva. Her har det vært havn siden vikingtida, med utskiping av Eidsborgbryner og andre varer. Elveløpet forbi Gråten har fra gammelt av vært vanskelig å forsere for større skuter, slik at tilgjengeligheten til havna i Skien sentrum var begrenset. Navnet *Gråten* kommer antakelig fra det norrøne «grjot», som betyr *stein*.

**Gråtenmoen** var det en militær ekserserplass på Gråten fra tidlig på 1700-tallet. Plassen har blant annet blitt brukt av «Telemarkens Bataljon» på 1800-tallet. Området var for lite til et regiment, og det ble derfor nedlagt på begynnelsen av 1900-tallet. En del av bygningene ble revet, mens andre ble flyttet til Heistadmoen i 1910.

## Referanser
Pageflakes

**Pageflakes** er en Ajax-basert startside eller personlig web portal mye lik Netvibes, My Yahoo!, iGoogle, og Microsft Live. Siden er organisert inn i pløser hvor hver pløse inneholder bruker-valgte moduler kalt **Flakes**. Hver Flake har varierende innhold; informasjon som RSS/Atom feeder, Kalender, Notater, Websøk, værmeldinger, del.icio.us bokmerker, Flickr bilder, sosiale nettverksapplikasjoner som Facebook, YouTube, Twitter, email og bruker-lagde moduler.
Pageflakes har 250,000 Flakes og over 130,000 Pagecasts (offentlig delte sider laget av brukere med individuelle URL-er).

## Historie

Pageflakes startet i slutten av 2005. Den ble startet i Tyskland, men har nå hovedkvarter i San Francisco, USA. Firmaet var til å begynne med privat etablert.
Balderton Capital (originalt Benchmark Capital) investerte i uavslørte summer i mai 2006. Dan Cohen ble utnevnt CEO i januar 2007.

## Teknologi

Noen av de store komponentene som ble brukt for å bygge rammeverket er ASP.NET 2.0, inkludert ASP.NET AJAX-komponenter og JavaScript. Dog utviklere bak flakes kan lage mer forskjellige verktøysett.

PageFlakes har et stort utslag på Failure Friday 1/30/2009 notert av CNET.

## Se også
*Netvibes
*iGoogle
*Windows Live Personalized Experience
*Yahoo
*Sthrt
*Wakooz

## Referanser


## Eksterne lenker
* Pageflakes Hjemmeside
* Pageflakes Bedriftside
* Galleri av alle tilgjengelige Flakes
* PC Magazine artikkel fra Mars 2008
* KTVZ Nyhetskanal 21 fra Mars 2008
* Drop Things En open source portal clager av Omar AL Zabir (co-founder av CTO av Pageflakes) for ei bok han skrev om subjektet.
* Omar skrev en bok "Building Web 2.0 Portal ved bruk av ASP.NET 3.5" der han viser oss slike portaler som kan motstå millioner av hits. Han snakker om mange performance, scalability og produksjons utfordringer som er viktige for alle høye website nivå. Boka er tilgjengelig fra O'Reilly og Amazon
* Flake Utviklere
* Pageflakes Presse Senter
Harry Isaacs

**Harry Isaacs** (født 26. januar 1908, død 13. september 1961) var en sørafrikansk bokser som deltok i De olympiske leker i 1928 i Amsterdam.

Isaacs vant en olympisk bronsemedalje i boksing under OL i 1928 i Amsterdam. Han kom på tredjeplass i vektklassen bantamvekt (53,5&nbsp;kg) bak italienske Vittorio Tamagnini og John Daley fra USA.

Isaacs vant de to innledende kampene på poeng, han beseiret Aage Fahrenholtz fra Danmark, og Vince Glionna fra Canada. I semifinalen tapte han til John Daley på poeng men vant bronsefinalen, på poeng, over irske Frank Taylor.

Det var 18 boksere fra 18 nasjoner som stilte i den nest letteste vektklassen som ble avviklet i perioden 7. til 11. august 1928.

## OL-medaljer
*  1928  Amsterdam - Bronse i boksing, bantamvekt  Sør-Afrika

## Eksterne lenker
*
Jordanka Donkova

**Jordanka Ljubtsjova Donkova** (bulgarsk: Йорданка Любчова Донкова, født 28. september 1961) er en tidligere bulgarsk friidrettsutøver. Donkova var aktiv på slutten av 1980-tallet og begynnelsen av 1990-tallet. Hennes fremste prestasjon kom i 1988, da hun tok gull på 100 m hekk i OL i Seoul og satte ny verdensrekord på 12,21. Denne verdensrekorden stod til 2016, da Kendra Harrison løp på 12,20 sekunder.

## OL-medaljer
*  1988  Seoul -  **Gull** i friidrett, 100 m hekk, damer  Bulgaria
*  1992  Barcelona -  Bronse i friidrett, 100 m hekk, damer  Bulgaria

## Referanser


## Eksterne lenker
* 
* Y. Donkova - Olympic record 12:38 | Seul 1998 г. | video
* Y. Donkova - Olympic games 3td place | Barselona 1992 г. | video
* Y. Donkova impruve world record four times in 1986 | video
Microsoft Live

**Microsoft Live** er et varemerke brukt av Microsoft i navngivningen av flere av deres tjenester. Følgende Microsoft-tjenester har hatt ordet «Live» som en del av navnet:

* Windows Live, et sett med tjenester og programvare produkter hovedsakelig rettet til individer.
* Microsoft Office Live, et sett med tjenester rettet til små bedrifter.
*  Live Anywhere initiativet, er rettet til å forene online spill og underholdnings-nettverk sammen.
** Xbox Live, for Xbox og Xbox 360
** Games for Windows - LIVE, for varierte Windows plattformer.
* Live Services, et sett med tjenester for utviklere av Windows Live og Azure Tjenester Plattformen
** Live Mesh, programvare som en tjenesteplattform som gjør det mulig for PC-er og andre apparat å koble sammen til hverandre ved hjelp av internett.
** Live Framework, en REST-basert applikasjon programmings grensesnitt for tilgang til Live Mesh tjenester over HTTP
Harold Devine

**Harold «Harry» George Devine** (1909–1998) var en amerikansk bokser som deltok i de olympiske leker 1928 i Amsterdam.

Devine vant en olympisk bronsemedalje i boksing under OL 1928 i Amsterdam. Han kom på tredjeplass i vektklassen fjærvekt (57,2&nbsp;kg) bak Bep van Klaveren fra Nederland og argentinske Victor Peralta.

Devine vant de to innledende kampene på poeng, han beseiret Fausto Montefiore fra Italia og finske Kaarlo Väkevä. Semifinalen tapte han på poeng til Bep van Klaveren fra Nederland som siden vant finalen. Devine vant bronsefinalen over Lucian Biquet fra Belgia.

Det var 18 boksere fra 18 nasjoner som stilte i den tredje letteste vektklassen som ble avviklet i perioden 7. til 11. august 1928.

## OL-medaljer
* 1928  Amsterdam -  **Sølv** boksing, bantamvekt

## Referanser


## Eksterne lenker
*
Steve Halaiko

**Stephen Michael Halaiko** (født 27. desember 1908 i Auburn, New York, død 6. februar 2001) var en amerikansk bokser som deltok i de olympiske leker 1928 i Amsterdam.

Halaiko vant en olympisk sølvmedalje i boksing under OL 1928 i Amsterdam. Han kom på andreplass i vektklassen lettvekt (61,2&nbsp;kg) bak italienske Carlo Orlandi.

Halaiko vant de fire innledende kampene på poeng, han beseiret Tomas Poetsch fra Tsjekkoslovakia, Witold Majchrzycki fra Polen, Pascual Bonfiglio fra Argentina og svenske Gunnar Berggren på vei til finalen. Finalen tapte han til Carlo Orlandi fra Italia på poeng.

Det var 24 boksere fra 24 nasjoner som stilte i den fjerde letteste vektklassen, lettvekt som ble avviklet i perioden 7. til 11. august 1928.

## OL-medaljer
* 1928  Amsterdam -  **Sølv** boksing, lettvekt

## Referanser


## Eksterne lenker
*
Angel Martino

**Angelina L. Myers-Martino** (født 1967) er en amerikansk tidligere svømmer som under Sommer-OL 1992, i Barcelona og Sommer-OL 1996, i Atlanta, var med på å vinne gullmedalje på 4x100&nbsp;m frisvømming stafett for USA. I tillegg vant hun også gullmedalje på 4x100&nbsp;m medley stafett under Sommer-Ol 1996. Martino har også tre olympiske bronsemedaljer, samt en gullmedaljer, to sølvmedaljer og to bronsemedaljer fra kortbane-VM.

## Eksterne lenker
*
Nicole Haislett

**Nicole Lea Haislett** (født 1972) er en amerikansk tidligere svømmer.

Under Sommer-OL 1992, i Barcelona vant hun tre gullmedaljer på 200&nbsp;m frisvømming, 4x100&nbsp;m frisvømming og 4x100&nbsp;m medley stafett. 

Hun har også vunnet tre gullmedaljer, en sølvmedalje og en bronsemedalje fra langbane-VM 1991, Perth, og langbane-VM 1994 i Roma. 

I tillegg har hun også syv gullmedaljer, to sølvmedaljer og en bronsemedalje fra Stillehavslekene.

## Referanser


## Eksterne lenker
*
Sauheradsfjella

**Sauheradsfjella** er et åslandskap som ligger nord i Skien kommune, på grensa mot Midt-Telemark. Området har en rekke topper med høyde mellom 500-800 moh. De høyeste toppene er *Skårråfjellet* (814 moh), *Ørnenuten* (811 moh) og  *Nare* (805 moh). En del av Sauheradsfjella har «fjellpreg», med tynn og glissen skog. I søkk og daler ligger det mange tjern og myrer.

## Referanser
Nenset

**Nenset** er et tettbygd strøk som hører til Gimsøy lokalutvalgsområde i Skien kommune. Nenset ligger sør for Kjørbekk, på vestsiden av Skienselva. I tillegg til tettbebyggelse, er det også noe industri og næringsvirksomhet i området. Det er også et stort sandtak på Nenset. I området finner man Nenset kirke.

## Tollnes
I nyere tid har Tollnes ofte blitt omtalt som et eget område, og ikke som en del av Nenset. Dette kan skyldes at idrettsanlegget Tollnesbanen ligger på stedet. Banen ligger i nærhet av Nensetvegen.

## Referanser
Gunnar Berggren

**Gunnar Alf Erik Berggren** (født 26. januar 1908, død 2. september 1983) var en svensk bokser som deltok i de olympiske leker 1928 i Amsterdam.

Berggren vant en olympisk bronsemedalje i boksing under OL 1928 i Amsterdam. Han kom på tredjeplass i vektklassen lettvekt (61,2&nbsp;kg) bak italienske Carlo Orlandi og Steve Halaiko fra USA.

Berggren vant de tre innledende kampene, han beseiret Pierre Godart fra Belgia og Robert Charles Smith fra Sør-Afrika på poeng og vant over Jorge Díaz Hernández fra Chile på w.o. Semifinalen tapte han på poeng til amerikanske Steve Halaiko. I bronsefinalen beseseiret han den danske olympiske mesteren fra OL 1924 Hans Jacob Nielsen på poeng.

Det var 24 boksere fra 24 nasjoner som stilte i den fjerde letteste vektklassen, lettvekt som ble avviklet i perioden 7. til 11. august 1928.

## OL-medaljer
*  1928  Amsterdam -  Bronse i boksing, lettvekt  Sverige

## Referanser


## Eksterne lenker
*
Follestad (Skien)

**Follestad** er en bydel i Skien som hører til Bratsberg lokalutvalgsområde. Follestad ligger sør for sentrum, på østsiden av Skienselva. Øst for Follestad ligger Bratsbergkleiva. I området ligger *Follestad stasjon*, en nedlagt jernbanestasjon. Follestad hørte tidligere til Gjerpen, men ble i 1856 en del av Skien. Dette skjedde til protester fra Skiens innbyggere, da innbyggerne i Follestad stort sett var arbeidere og fattigfolk.

Gården Store Follestad var landsted for Henrik Ibsens grandonkel Nicolai Plesner, kemner og forretningsmann i Skien. Henrik Ibsen laget som 14-åring en akvarell av gården slik den speiler seg i Skienselva. Gården er omtalt i Jens Per Jensens hefte: Gårder og landsteder i Skien og omegn,Byminner 12, Skien 1976 side 60-61.

Riksantikvaren har oppført på sin liste over kulturminner et skipsvrak fra 1900-tallet som ble funnet ved Follestad.

## Referanser
Siri Myrvoll

**Siri Myrvoll** (født 29. juni 1944 i Bergen, død 1. mai 2012) var en norsk arkeolog. Hun var blant annet kjent for sine arbeider om middelalderbyen i Skien, og som byantikvar i Bergen kommune fra 1993. 

Myrvoll var utdannet mag. art. i nordisk arkeologi fra Universitetet i Bergen fra 1976, med avhandlingen *Klebersteinskarene fra Borgund, Sunnmøre*. Hun var også dr. philos fra Universitetet i Bergen (1992) med avhandlingen *Handelstorget in Skien – a study of activity on an early medieval site*. Hun ledet utgravningene på Handelstorget og Rådhusplassen i Skien fra 1978 til 1980. I tillegg har hun vært utgravningsleder for bygravinger i Oslo og Tønsberg i 1977-1978.

Perioden 1993-1997 var Siri Myrvoll vararepresentant til Stortinget for partiet Venstre i Hordaland. 

Fra januar 2000 til august 2001 var Siri Myrvoll generalsekretær i Organization of World Heritage Cities. Hun har vært førsteantikvar og leder av Riksantikvarens utgravningskontor i Bergen fra 1980 til 1993. Fra 1993 til 2000 og fra august 2001 til 2012 har Myrvoll vært byantikvar i Bergen. Hun har også utgitt flere vandreguider til eldre strøk i Bergen.

## Referanser


## Eksterne lenker
* 
* Bergens Tidende: «Bergen har mistet sin byantikvar» besøkt 2. mai 2012
Jenny Thompson

**Jennifer «Jenny» Beth Thompson** (født 1973) er en amerikansk tidligere svømmer som i løpet av sin karriere har vunnet åtte Olympiske gullmedaljer (alle på stafett), tre sølvmedaljer og en bronsemedaljer. Hun har deltatt i fire OL; Sommer-OL 1992 i Barcelona, Sommer-OL 1996 i Atlanta, Sommer-OL 2000 i Sydney og Sommer-OL 2004 i Athen. Thompson har i tillegg 18 gull, ti sølv og fire bronse fra VM, to gull og en bronse fra Panamerikanske leker, samt 25 gull, fire sølv og to bronse fra Stillehavslekene.

## Referanser


## Eksterne lenker
*
Ettore Bastico

**Ettore Bastico** (født 9. april 1876 i Bologna, død 2. desember 1972 i Roma) var en italiensk offiser som hadde høye posisjoner både i den italiensk-abessinske krig, den spanske borgerkrig og andre verdenskrig.

## Liv og virke
Bastico begynte ved militærakademiet i Modena i 1894 og gikk deretter inn i Esercito Italiano. Hans første posisjon var ved 3. regiment av Bersaglieri. Under første verdenskrig tjenestegjorde han ved generalstaben som oberst.

I 1928 ble han utnevnt til general av Benito Mussolini. Hans prestasjoner i den rolle han da ble gitt av Mussolini er blitt kritisk vurdert av  Giulio Douhet i *Recapitulation*. Douhet kritiserer grundig de seks «grunnleggende teorier» forfektet av Bastico.

I 1935 ledet han en av divisjonene under den italiensk-abessinske krig, og var deretter sjef for et korps i Etiopia fram til 1937.

Deretter ble han sendt til den spanske borgerkrigen for å overta kommandoen over de italienske styrkene i *[[Corpo Truppe Volontarie]]* etter Mario Roatta. Her var han særlig sentral under erobringen av Santander under kampene i Nord-Spania. Sent på året i 1937 ble han erstattet av Mario Berti.

I 1939 ble han utnevnt til senator og overtok kommandoen over de italienske reservestyrkene i Po-området. Da andre verdenskrig brøt ut, var han generalguvernør for Dodekanesene som den gang var italiensk territorium.

Bastico deltok i de italienske styrkene under felttoget i Nord-Afrika, under kampene i Jugoslavia og Hellas.

Mussolini utnevnte ham til guvernør i Libya og fra 12. juli 1941 til øverstkommanderende for aksemaktene i Nord-Afrika. Selv om den tyske generalen Erwin Rommel formelt sett var hans underordnet, opptrådte Rommel helt uavhengig av Bastico. Bastico ble utnevnt til feltmarskalk i august 1942. Da aksemaktene ble slått i Afrika i 1943, evakuerte han tilbake til Italia og deltok ikke mer i krigen.

## Referanser


## Litteratur
* 

## Eksterne lenker
*
Ranomi Kromowidjojo

**Ranomi Kromowidjojo** (født 1990) er en nederlandsk svømmer som under Sommer-OL 2008, i Beijing, var med på å vinner gullmedalje på 4x100&nbsp;m frisvømming stafett for Nederland. Hun har også vunnet to gullmedaljer og en bronsemedalje i kortbane- og langbane-VM. Den siste gullmedaljen vant hun under langbane-VM 2009 i Roma. I tillegg har Kromowidjojo fire gullmedaljer, en sølvmedalje og en bronsemedalje fra kortbane- og langbane-EM.

## Sommer-OL 2012

Under Sommer-OL 2012 i London vant hun gull på 100 meter frisvømming og satte ny olympisk rekord på distansen i finalen med tiden 53.00. Hun var også med på det nederlandske laget som vant sølv på 4x100 meter frisvømming.

## Personlige rekorder

## Referanser


## Eksterne lenker
* 
* 
* 
*
Sjøkjeks

**Sjøkjeks** (*Ceramaster granularis*) er en rød sjøstjerne.

## Utbredelse
Arten er funnet fra Marokko til Grønland, og i Nord-Norge og langs hele norskekysten. Relativt vanlig.

## Beskrivelse
Meget karakteristisk form. Meget korte armer, og danner kun fremspringende hjørner på den store femkantete sentralskiven. Markerte, delvis nakne randplater. Rød på oversiden, hvit på undersiden. Inntil 80 millimeter i diameter.

## Levested
Den er funnet på ulike bunntyper på om lag 20–1400 meters dyp.

## Eksterne lenker
*
Mario Berti

**Mario Berti** (født 3. februar 1881 i La Spezia i Italia, død 1960) var en italiensk general under den spanske borgerkrig og andre verdenskrig. Han hadde tilnavnet «den listige morder»

## Liv og virke
### Bakgrunn
Mario Berti kom fra en velstående middelklassebakgrunn.  Familiens rikdom skyldtes delvis at faren (opprinnelig fra Pistoia) var blitt gitt land i La Spezia Garibaldis *Mille-ekspedisjon*. Mario Berti giftet seg ikke og fikk ikke barn, men han hadde to bevøer og en niese som ble hans arvinger.

### Første verdenskrig
Berti nådde graden overt i svært ung alder. Når man ser bort fra medlemmer av kongefamilien er han (fortsatt i 2016) den yngste italiener til å nå denne tjenestegrad. 

Han var stasjonert i Libya fa krigen brøt ut, men kjewmpet senere i Europa, på Trento-fronten i 1916. Han kjempet i slaget ved Asiago og ble senere dekorert med DSO personlig av Winston Churchill for sine tjenester for de allierte under verdenskrigen.

### Den spanske borgerkrig
Mario Berti hadde som general før borgerkrigen hatt kommandoen over den motoriserte infanteridivisjonen 9. motoriserte divisjon «Pasubio» og hadde deretter kommandoen over 3. kavaleridivisjon «Amedeo Duca d'Aosta». Han ble i 1937 utnevnt til nestkommanderende for de italienske styrkene i Spania *[[Corpo Truppe Volontarie]]* (CTV) under den spanske borgerkrig. Fra slutten av 1937 overtok han kommandoen etter Ettore Bastico og ledet de italienske styrkene under Aragónoffensiven.

Etter at de italienske styrkene ble trukket ut av Spania i februar 1939, ble han sjef for det italienske XV korps fram til 1940.

### Andre verdenskrig
Sommeren 1940 ble Berti utnevnt til sjef for den italienske 10. armé, som han under felttoget i Nord-Afrika ledet den italienske invasjonen av Egypt 9. september 1940. Da invasjonen stoppet av logistikkproblemer ved Sidi Barrani, satte han styrkene til å etablere en rekke forsterkede støttepunkter. Deretter utviklet han hovedveien Via Balbia ut videreførte denne inn i Egypt.

Forsterkninger for å fortsette felttoget inn i Egypt ble hindret av det italienske angrepet på Hellas. Innen det ble snakk om å videreføre invasjonen, ble Berti syk og midlertidig erstattet av Italo Gariboldi.

I mellomtiden kom den britiske offensiven Operasjon Compass, og da Berti kom tilbake til Nord-Afrika 14. desember, hadde de britiske styrkene utnyttet hullene i den italienske forsvarslinjen og slått eller att til fange det meste av den italienske styrken. Sidi Barrani falt 11. desember og 16. desember var italienerne presset ut av Egypt.

23. desember ble Berti erstattet av general Giuseppe Tellera som sjef for 10. armé.

## Referanser


## Litteratur
* Kenneth Macksey: (1971). Beda Fomm: Classic Victory. Ballentine's Illustrated History of the Violent Century, Battle Book Number 22. New York: Ballantine Books. ISBN 0345024346.

## Eksterne lenker
* Kort biografi
Forsvarssjefens medaljeråd

**Forsvarssjefens medaljeråd** var et norsk rådgivende utvalg som behandlet spørsmål om dekorering av militært personell med norske ordener og medaljer, heraldiske spørsmål og uniformssaker. Rådet var underlagt Forsvarssjefen. I januar 2008 ble rådet erstattet av Forsvarssjefens dekorasjonsråd og supplert med et overordnet organ kalt Forsvarssjefens stridsdekorasjonsråd.  

## Dekoreringssaker
Forsvarssjefens medaljeråd behandlet forslag om tildeling av Forsvarets medaljer. Dette gjaldt først og fremst Forsvarets medalje for edel dåd, Forsvarsmedaljen med laurbærgren, Forsvarets medalje for falne og sårede i strid, Forsvarets medalje for internasjonale operasjoner, Forsvarets operasjonsmedalje og Militærkorset. 

Forsvarssjefens medaljeråd behandlet også forslag om tildelinger Krigsmedaljen og Deltagermedaljen, som begge tildeles for innsats under den andre verdenskrig, samt forslag om tildelinger av norske utmerkelser som ikke er rent militære. For Den Kongelige Norske Fortjenstorden, der saksgangen går gjennom Forsvarssjefen og Forsvarsdepartementet, behandlet rådet forslag om tildeling. Ved forslag om tildeling av Kongens fortjenstmedalje til militært personell var medaljerådet anbefalende instans. Rådet kunne også bli forelagt til uttalelse saker om tildeling av St. Olavs Orden.

## Heraldikk og andre spørsmål
I tillegg til spørsmål knyttet til tildelinger av utmerkelser, fungerte Forsvarssjefens medaljeråd også som Forsvarets heraldiske utvalg. Rådet godkjente våpenmerker og emblemer til bruk i Forsvaret. 

Rådet uttalte seg videre om saker knyttet til Forsvarets uniformer.

## Sammensetning
Forsvarssjefens medaljeråd besto av en leder fra Forsvarsstaben, samt en representant for Hæren, Sjøforsvaret, Luftforsvaret og Heimevernet. I tillegg hadde rådet en sekretær. I saker som gjaldt Forsvarets medalje for internasjonale operasjoner hadde rådet tilknyttet en representant for Vernepliktsverket.

## Referanser


## Eksterne lenker
* ''Heder og ære. Nasjonale og internasjonale dekorasjoner brukt i Norge'', bilag til *Forsvarets Forum*, nr. 5, 2012, Oslo: *Forsvarets Forum*/Forsvarets Veterantjeneste, 2012
Femke Heemskerk

**Frederike «Femke» Heemskerk** (født 1987 i Roelofarendsveen) er en nederlandsk svømmer som under Sommer-OL 2008, i Beijing, var med på å vinner gullmedalje på 4x100&nbsp;m frisvømming stafett for Nederland. Hun har også vunnet tre gullmedaljer og en bronsemedalje i kortbane- og langbane-VM. Den siste gullmedaljen vant hun under langbane-VM 2009 i Roma. I tillegg har Heemskerk en gullmedalje og en sølvmedalje fra kortbane- og langbane-EM.

I 2021 tok hun med tiden 24,77 en 16. plass for landet sitt på 50 meter fri under Sommer-OL 2020 i Tokyo, men trakk seg fra semifinalen.

## Personlige rekorder

## Referanser


## Eksterne lenker
* 
*
Havsil

**Havsil** (*Ammodytes marinus*) er en tobisfisk som lever i havet, og som kan bli opp mot 24 cm lang. Den har 55-63 stråler i ryggfinnen.

## Utbredelse
Arten har en mer nordlig forekomst enn småsil og er utbredt fra Kola til Island og Grønland, og mot sør til kanalen. Den er den vanligste silarten i Nord-Norge. I Østersjøen finnes den øst til Bornholm. Havsil lever på 10-40 m dyp.

## Biologi
Føden er mark, krepsdyr og fiskeyngel, og selv er havsil viktig føde for sjøfugler. Leken foregår i november-februar, og på samme måte som hos småsil.

## Referanser




## Kilder
* 
* 
* 

## Eksterne lenker
*
Småsil

**Småsil** (gresk: Ammodytes tobianus)  er en tobisfisk, og kalles ofte for Tobis. Den har en lang tynn kropp og er noe flat fra sidene. Fisken kan bli opptil 20 cm lang, og er dermed kortere enn Havsilen.

## Utbredelse
Småsil er utbredt fra Sør i Portugal til Island og den vestlige delen av kysten av Murmansk. Den er meget vanlig i Nordsjøen, der de viktigste gytefeltene finnes. Hos oss er småsilen vanlig langs kysten nord til Stad og videre mer spredt til Finnmark. Man må regne med at gyting foregår langs hele kysten idet yngel er påvist til øst av Vardø. Arten finnes hovedsakelig i littoralsonen ned til ca. 30 m dyp.

## Biologi
Småsilen graver seg ned i sanden om natten, og når det er fare på ferde. Om dagen trekker den opp i vannmassene på jakt etter føde. Denne består i en stor grad av planktoniske krepsdyr, men også egg og yngel av fisker – også av egen art – blir spist. I Nordsjøen opptrer lokalt store konsentrasjoner av sil på grunn av tidevannsstrømmene. Disse strømmene samler og fører nemlig med seg særlig store mengder plankton som silene beiter på.

Gyteperioden varierer svært med geografisk lokalisering. I Kanalen inntreffer den på høstparten, i Nordsjøen midtvinters, ved Island på ettervinteren, og i Østersjøen synes bestanden å være delt i en vår- og en annen høstgytende bestand. Eggene er ovalt pæreformede og gytes på sandbunn, hvor hvert enkelt egg fester seg til et sandkorn. Normal klekkingstid er ca. 10 døgn, men pussig nok dukker nyklekte sillarver opp over en periode på mange måneder. Man mener at dette skyldes at mange av sileggene på grunn av lokale bunnstrømsforhold blir dekt av sand, og at det da inntrer en «dvaleperiode» i eggenes utvikling. Normal utviklingshastighet gjenopptas når eggene igjen kommer opp til bunnoverflaten. Hos de høstgytende silene i Oslofjorden blir eggene liggende vinteren over før de klekkes.

## Fiske/Økonomi betydning
Det kommersielle fisket etter sil var tidligere lite, og silen ble sett på som en plage under fiske etter andre arter i Nordsjøen. Danske snurrevadsfiskere kjente imidlertid godt silens lokale vandringer og tilholdssteder, noe de utnyttet i fisket etter bl.a. flyndre og torsk. Sil er nemlig et svært viktig ledd i havets næringskjede, idet både egg, larver og voksen sil er viktig føde for torsk, flyndre, makrell og flere andre arter. Også for sjøfugler er sil viktig mat, bl.a. for lunde. I senere år har sil fått sterkt økende betydning som industrifisk, dvs. som grunnlag for produksjon av fiskemel og olje, dels som følge av nedgang i bestandene av tradisjonelle arter som sild og makrell. Danskene fører an i silfisket sammen med vesttyskerne, og det er kalkulert at det enkelte år i løpet av de få måneder silfisket i Nordsjøen varer, tas 40 milliarder individer. Norske fiskere har tatt svært varierende årsfangster.

## Andre norske navn
* Kvitsil
* Sandgrevling 
* Tobis

## Eksterne lenker
*
Bernt Clüver

**Bernt Julius Muus Clüver**
(født 21. mai 1897 i Strinda,
død 2. april 1941 i Oslo)
var en norsk portrett- og landskapsmaler.

Etter studier hos Pola Gauguin 1918-19 i Paris 1920-22 debuterte han i Oslo 1922 og i Paris 1925.  Bodde 1925-26 og 1929 i Provence. Deltok på utstillingen *9 unge malere* i Kunstnerforbundet 1928, sammen med Leon Aurdal, Ridley Borchgrevink, Sigurd Danifer, Henrik Finne (kunstner), Per Lund,  Rolf Rude, Otto Sverdrup (maler) og Trygve Torkildsen.

## Referanser
Renate Stecher

**Renate Stecher** (født 15. mai 1950 i Süptitz) er en tysk (tidligere østtysk) friidrettsutøver og tredobbelt olympisk mester.

Hun debuterte internasjonalt i EM 1969 der hun tok sølv på 200 meter og gull på 4&nbsp;&times;&nbsp;100&nbsp;m stafett.

I neste europamesterskap i 1971 vant hun både 100 og 200 meter, og tok i tillegg sølv på stafetten. I OL i 1972 i München gjentok Stecher bedriften fra VM, og vant 100 meter på tiden 11,07. Først i 1976 ble denne tiden godkjent som verdensrekord; tidligere hadde verdensrekordene blitt målt i tidels sekunder. Året etter satte Stecher verdensrekorder i begge sprintøvelsene, og ble samtidig den første kvinnelige sprinteren som løp 100 meter på under 11 sekunder.

Hun deltok også i tre sprintøvelser under OL 1976 i Montreal, og tok igjen tre medaljer. Hun ble slått på 100 meter av Annegret Richter, og tok bronse på 200 meter. På 4 &times; 100 m stafett slo de Vest-Tyskland, og revansjerte dermed tapet fra forrige OL.

## Eksterne lenker
*
På tide

***På tide*** er et norsk talkshow med Ole Paus som gikk direkte på TV3 fra 1992 til 1994. Nini Stoltenberg var utegående reporter, senere innspillingleder.

## Om programmet
I et av programmene, som gikk 1. desember 1992, var temaet trusselen fra høyreekstremistene. Gjestene var Kjell Magne Bondevik, Berthold Grünfeld, antirasisten Bjarte Møller Bjørge og naziinfiltratøren Tor Inge Jakobsen, som for første gang stod fram på TV. Da publikum gikk ut fra studio etter sending, ble det oppdaget at noen hadde spraymalt hakekors på veggen utenfor.

## Referanser


## Eksterne lenker
*Klipp fra serien (YouTube)
VM i friidrett 2009 – Høydehopp menn

Øvelsen **[[Høydehopp|Høydehopp menn]]** ved **[[VM i friidrett 2009]]** ble avholdt på Olympiastadion i Berlin den 19. og 21. august.

Norge var ikke representert i øvelsen.

## Medaljevinnere

## Rekorder

## Kvalifiseringskarv

## Program

## Resultater
### Kvalifisering
Kvalifisering: Alle utøvere som klarte direktekvalifiseringkravet på 2,30 m eller utøverne med de 12 beste resultatene kvalifiserte seg til finalen.

}  || A ||align=left| Sergey Zasimovich ||align=left|  ||  ||    ||   ||   ||   ||   || - ||align=left| Startet ikke 
|}

### Finale

## Eksterne lenker
Høyderesultater IAAF Besøkt 23. august 2009.
Herdlestranda

**Herdlestrand** er navnet på flere strender på øya Herdla i Askøy kommune i Hordaland. Til sammen har strendene en lengde på 3,5 kilometer. 

Herdla er det rikeste fugleområdet i Hordaland med 224 registrerte fuglearter frem til 2003. Det særpregede og produktive sjø- og våtmarksområdet på Herdla førte til at et område på 3,1 kvadratkilometer ble fredet i 1985, og er en del av det 1,3 kvadratkilometer store naturreservatet som omfatter Herdlevalen og strendene rundt denne. Naturreservatet er med på å gjøre Herdla til et viktig reisemål.
Catherine Fox

**Catherine Mai Lan Fox** (født 1973) er en amerikansk tidligere svømmer.

Under Sommer-OL 1996, i Atlanta vant to gullmedaljer på  4x100&nbsp;m frisvømming og 4x100&nbsp;m medley stafett. På fristafetten svømte hun på finalelaget, mens hun under medleystafetten kun svømte i semifinalene. 

Hun har også en gullmedaljer fra Panamerikanske leker, samt en gullmedalje og to bronsemedaljer fra Stillehavslekene.

## Referanser


## Eksterne lenker
*
Courtney Shealy

**Courtney Amanda Shealy** (født 1977) er en amerikansk tidligere svømmer.

Under Sommer-OL 2000, i Sydney vant to gullmedaljer på  4x100&nbsp;m frisvømming og 4x100&nbsp;m medley stafett. På fristafetten svømte hun på finalelaget, mens hun under medleystafetten kun svømte i semifinalene. 

Shealy har også to sølvmedaljer fra langbane-VM 2001 i Fukuoka, samt to gullmedaljer og en sølvmedlaje fra Panamerikanske leker 2003 i Santo Domingo.

## Referanser


## Eksterne lenker
*
The Ballad of Davy Crockett

**«The Ballad of Davy Crockett»** er en amerikansk sang med melodi av George Bruns og tekst av Tom W. Blackburn, og den første innspillingen av sangen ble gjort av Bill Hayes. Den ble raskt etterfulgt av versjoner med Fess Parker samt Tennessee Ernie Ford (innspilt 7. februar 1955) – alle i 1955.

Samtlige tre versjoner kom på Billboard-listene: Hayes' versjon kom på en førsteplass på den ukentlige listen (fra 26. mars til og med 23. april 1955) og en syvendeplass for året. Parkers versjon nådde en sjetteplass på den ukentlige listen og en 31.-plass for året, mens Fords versjon kom på en fjerdeplass på den ukentlige countrylisten, en femteplass på den ukentlige poplisten og en 37.-plass for året. Sangen nådde også en førsteplass på Cash Box-listen fra 26. mars til og med 14. mai 1955. Mer enn ti millioner eksemplarer av sangen ble solgt.

Sangen ble introdusert i TV-miniserien *[[Davy Crockett (miniserie)|Davy Crockett]]* med Fess Parker i tittelrollen, som ble sendt 15. desember 1954 på ABCs *[[Disneyland]]*. Den ble også benyttet i filmen *[[Davy Crockett, villmarkens konge]]* (1955).

## Norske versjoner
Arne Bendiksen har laget en norsk versjon av sangen. Den heter «Davy Crockett». Duoen Trøste og Bære har senere laget en noe spesiell versjon kalt «Balladen om Davy Wathne».

### Innspillinger
*Arne Bendiksen og hans Cowboys, Arne Bendiksen, sang. Arr.: Arne Bendiksen. Utgitt på 78-platen Philips P&nbsp;53038&nbsp;H i 1955 og på EP-platen Philips 421&nbsp;607&nbsp;PE. 
*Bendiksen spilte den senere inn på nytt. Utgitt på EP-platen Triola TNEP&nbsp;1069 i 1966.
*Kurt Foss og Reidar Bøe. Utgitt på 78-platen Musica A&nbsp;5090 i 1955.
*Trøste og Bære. Utgitt på CDen Kjøp Kanin, Tylden GTACD 8088 i 1998.

## Referanser
Finn Far

***Finn Far*** er en amerikansk komedie og ungdomsfilm produsert av og for Disney Channel i 2009. 

## Handling
Finn Far forteller historien om Melissa Morris (Emily Osment) som desperat forsøker å få mer oppmerksomhet fra sin alltid opptatte far, Neil (George Newbern), en bestselgende forfatter.

Melissa lever i skyggen av Tripp Zoome (Jonathan Keltz), den eventyrlystne og våkne helten fra farens populære spionromaner.

Før en lenge forsinket far/datter-ferie finner sted, blir Neil kidnappet av besatte fans, Wheeze (David Henrie), Andre (Moises Arias) og Sheldon (Denzel Whitaker). Så Melissa legger i vei for å finne faren. Akkurat i det Melissa redder ham, blir han kidnappet igjen, denne gang sammen med sin datter av hotellsjef Merv (Jason Earles) samt brødrene Maurice (Phil Lewis) og Skunk (Charles Halford). 

Nå er det opp til Wheeze, Andre og Sheldon å redde både Melissa og faren.

## Mottakelse
Filmen ble betraktet som en suksess. Den hadde 4,6 millioner seere og slo Nickelodeons film *Spectacular!* med 39%, som hadde premiere på samme tid som *Finn Far*.

## Rolleliste

## Referanser

## Eksterne lenker
* 
*
António Leitão

:*For artikkelen om den kinesiske misjonæren, se [[António Leitão (misjonær)]].*

**António Carlos Carvalho Nogueira Leitão** (født 22. juli 1960 i Espinho, Baixo Vouga, Portugal, død 18. mars 2012 i Porto, Portugal) var en portugisisk friidrettsutøver som hovedsakelig konkurrerte i langdistanseløp.

Han deltok for Portugal i OL 1984 i Los Angeles, USA, hvor han vant bronsemedalje på mennenes 5&nbsp;000 meter. Etter dette resultatet ble han ansett som en av de mest lovende atleter på sin spesialdistanse, men en rekke skader hindret han fra å delta i flere olympiske leker.

## Referanser
* sports-reference 


## Eksterne lenker
*
Joan Spillane

**Joan Arlene Spillane** (født 31. januar 1943 i Glen Ridge, New Jersey) er en amerikansk tidligere svømmer som under Sommer-OL 1960, i Roma vant gullmedalje på 4x100&nbsp;m frisvømming stafett for USA. Hun har også en gullmedalje på samme øvelse fra Panamerikanske leker 1959 i Chicago.

## Referanser


## Eksterne lenker
*
Carolyn Wood

**Carolyn Virginia Wood** (født 18. desember 1945) er en amerikansk tidligere svømmer som under Sommer-OL 1960, i Roma, vant gullmedalje 4x100&nbsp;m frisvømming stafett for USA. Under sommer-OL 1960 var Wood 14 år gammel, og var med det den yngste deltakeren på USAs OL-lag.

## Referanser


## Eksterne lenker
*
Kristinelundveien (Oslo)

**Kristinelundveien** (1 A-25, 2-24) i bydel Frogner går fra Bygdø allé til Solheimgaten.

Veien ble navnsatt i 1914 etter eiendommen Kristinelund. Veiens vestside ble i perioden 1911&ndash;1929 og da særlig i jobbetiden bebygget med en rekke større patrisiervillaer. I perioden 1928&ndash;1933 ble det bygget 11 hus i to eller tre etasjer langs veiens østside. 

Veien er kjent for noen av Oslos dyreste hus og leiligheter.

## Bygninger

## Litteratur
* 

## Referanser




## Eksterne lenker
* 
* Kristinelundveien 7 &ndash; Boliggaven mer verd enn seks års lønn (bilde av bolig) i Aftenposten 8. oktober 2000
* Kristinelundveien 14 &ndash; Kristinelund, Kristinelundveien 14, Geir Tandberg Steigan, Artemisia (nettsted)
Diskutabelt

***Diskutabelt*** er et direktesendt svensk debattprogram med Robert Aschberg som gikk på TV3 fra 1989 til 1990. Programmet tok opp en rekke omstridte tema, slik som aids, pornografi, og ulovlige rusmidler. Ved ett tilfelle deltok en rekke nakne naturister i studio.

Programserien ble høsten 1990 etterfulgt av aktualitetsmagasinet *[[I kveld med Robert Aschberg]]*.

## Referanser


## Eksterne lenker
* Diverse klipp fra serien (YouTube)
* Klipp fra episoden med Wencke Mühleisen (YouTube)